Küldöttek vagyunk « Csillagbölcselet
« Gyökeres változások
Tejút-gondolat »
Kedves Csillagleső Barátom!
Ma éjjel a Hold és a Nap állnak együtt ? azaz Újhold lesz, amikor is a Hold nem tudja visszatükrözni a Nap fényét, és egyértelműen csak a Hold energia jelenik meg ? azaz Anyai minőség. S milyen csodálatos helyzet, hiszen a Nap, mint Apa együtt áll az égen az Anya energiáival, és tudjuk, hogy tegnap kerültek a legszorosabb kapcsolatba az égen látható Férfi és Női minőségek ? erről részletesebben az Égi Nász című írásban olvashatunk.
S további fontos üzenet olvasható ki e két égitest helyzetéből: az Ikrek csillagkép Napkapujába léptünk most, kéz a kézben! Ezen a kapun áthaladva jövünk le a Tejútról, és hozzuk le onnan az Ős-tudást, és ezt kell tudnunk alkalmazni a polaritás világában. (amit az Ikrek csillagkép üzen)
Azaz eddig tényleg a Mennyben jártunk és hatalmas égi erőkkel töltekezhettünk fel. De most átlépve ezen a kapun a Halandó és Halhatatlan, a két ellentétre épülő anyagi világban kell tudnunk megmutatni, hogy amit nemrégiben tapasztaltunk, azt tudjuk-e most alkalmazni.
S a Ikrek alatt az Egyszarvú csillagkép üzenete számunkra, hogy tudjuk, hogy valójában Minden Egy! Ez az ALAPJA a polaritás világának.
A Napkapun átléve pedig nekünk kell Küldötté válnunk, hogy a Fényt hordozzuk és árasszuk szerte a Világban. Az Üzenet a lényeg ? nem pedig annak hordozója ebben a stációban.
Az Ikrek csillagkép hordozza Hunor és Magor történetét, a két testvérét. S a szkíta-görög mitológiában Castor és Pollux mondája adja meg nekünk a csodát: Castor halhatatlan és Pollux halandó voltak, örökkön egymással játszadoztak küzdöttek, de mindig kiáltak EGY-MÁSÉRT.
S amikor Pollux halálosan megsebesült, akkor Castor is lemondott halhatatlanságáról, és így helyezték a csillagos égre őket az Istenek, mutatván, hogy a halandó és halhatatlan kéz a kézben járnak, és egymásért vannak.
A Szellemi világ és az Anyagi világ Egy-ek!
A bejegyzés közzétéve: 2009. június 22. hétfő, 19:29 a Napi csillagbölcselet kategóriában. Itt követheted a hozzászólásokat: RSS 2.0. You can skip to the end and leave a response. Pinging is currently not allowed.
#1 by Rózsa on 2009. június 23. kedd - 14:05
Egészen fantasztikus, ahogy a csillagok üzenete megelevenedik a lelkedben, és tolmácsolod őket az akár értő, akár laikus olvasók számára. Hétről hétre örömmel olvasom Isten Égre írt üzeneteinek általad értelmezett módjait, minőségeit, ahogy lekerülnek ezek az emberek földi tudatosságába. Azt mondanom sem kell, hogy mennyire fontos ez napjainkban, hogy avatott tolmácsok legyenek minél többen, és ez nem lehet kétséges, hogy Te ezt profi módon csinálod.
Még sok hasonlót kívánok magunknak, hogy segítsen a mindennapok eltompult, fáradt vándorainak, hogy tekintetünket a csillagos Égboltra emelve, emelkedni tudjunk mi magunk is.
#2 by Éva on 2009. június 24. szerda - 09:20
Nem kaptam emailt az új napi írásról.
#3 by Balázs on 2009. június 24. szerda - 09:46
Igen, nem küldtem ki erről hírlevelet. Hamarosan pótlom. Sok minden zajlik a háttérben. 🙂 Úgy érzem, szünetet kellett tartanom. 🙂
#4 by Ani on 2009. június 27. szombat - 22:59
Csodálatos amit csinálsz és napról napra éltetsz bennünket! Nagyon várom az új írásaidat, mert sokat segítessz vele nekem és mindannyiunknak. A változások idején kell egy kapaszkodó mindenkinek ami erőt ad. Ez vagy Te. Kivánom, hogy minden álmod teljesüljön. Szeretettel: Ani